Referat

Ældrerådsmøde

*Tid:* Torsdag den 07. januar kl. 10:00-12:00

*Sted:* Grethes kontor

**Medlemmer**

Else Lea Olsen, formand (Nuuk)

Laannguaq Lynge, næstformand (Nuuk)

Jakob Thorsen (Paamiut)

Akulo Larsen (Tasiilaq)

Jonas Napatoq (Ittoqqortoormiit)

**Fra forvaltningen**

Grethe Nielsen (Direktør)

Kirsten Bødker (Fagchef)

Hendrine Poulsen Lund (afdelingsleder)

Lone Rosengreen Pedersen (konsulent)

**Afbud**

Else Lea Olsen

Jonas Napatoq

Akulo Larsen

Hendrine Poulsen Lund

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dagsorden

1. Nyt fra forvaltningen
2. Orientering
   1. Budget 2016 i relation til ældreområdet
   2. Foreløbig status på borgerinddragelse og høringssvar
   3. Alderspension
   4. Information om rådighedsbestemte tillæg
3. Evt.
4. Nyt fra forvaltningen

Akulo Larsen fra Tasiilaq har meddelt, at hun vælger at trække sig fra Ældrerådet. Hun ønsker at give pladsen til et nyt medlem. Der er dog desværre ikke suppleant i Tasiilaq.

Der er indenfor de sidste måneder blevet drøftet styrkelse af ledelsen af ældreområdet i konsekvens af stigning i antal af ældre. Der er blevet ansat to fagchefer, en for handicapområdet og en for voksenomsorgsservice. Der skal yderligere ansættes en fagchef på ældreområdet, hvor der skal være genopslag på den ledige stilling.

Desuden skal der grundet omstruktureringen være stillingsopslag på afdelingsledere på handicap- og ældreområdet.

Afdelingsstrukturen indenfor plejehjem, alderdomshjem, ældrekollektiver, hjemmehjælp samt dagcentre er ligeledes ved at blive omorganiseret for at styrke områderne, organisationsplan vil blive sendt ud.

Der er en del udfordringer på ældreområdet, da det er svært at rekruttere personale med kvalifikationer. Forvaltningen har søgt om en boligpulje, for at tiltrække personale med kvalifikationer.

Forvaltningen har været på besøg i Aalborg i november. Der er ledige grønlændere med uddannelse, som forvaltningen gerne vil have hjem. Værestederne og De Grønlandske Huse har kontakt til disse personer. Der er ligeledes indledt samarbejde med jobcentret i Aalborg for at få disse personer hjem.

Der bliver udarbejdet et uvildigt tilsyn på plejehjemmene i Nuuk og senere på ældrekollektivet i Tasiilaq samt alderdomshjemmet i Paamiut.

Der er udfordringer på det ene plejehjem i Nuuk, der skyldes mangel på personale samt høj sygdom blandt personalet. Udfordringerne skal afdækkes ved tilsynet således at der kan udarbejdes standarder. Tilsynsrapporten skal klarlægge hvilke problemer det skyldes og rapporten bliver offentliggjort, når den er færdig. Tilsynsføreren kommer til Nuuk i næste uge. På det andet plejehjem i Nuuk er sygefraværsproblemet nedad gående.

I 2015 var der lidt luft i budgettet, og forvaltningen har søgt om en bevilling på 2 millioner kr. til ældre- og handicapområdet. Der er blevet bestilt velfærdsteknologi før jul såsom: tør selv toiletter, GPS, snerydningsmåtter, særskilte kaldesystemer og kugledyner til de demente. Udgangspunktet for velfærdsteknologi er at det skal være godt for borgeren, personalet og kommunens kasse.

Hvis medlemmer af Ældrerådet får informationer/breve fra borgere, er Ældrerådsmedlemmerne altid velkommen til at kontakte forvaltningen.

1. Orientering
   1. Budget 2016 i relation til ældreområdet

Det er vigtigt for Udvalget for Velfærd, Arbejdsmarked og Erhverv samt Kommunalbestyrelsen at gøre kolde hænder varme, det vil sige at give mere pleje og omsorg.

Der er kommet flere i beskæftigelse og der er sket et fald i ydelser. Der er færre penge på ældreområdet samtidig med at der er kommet flere ældre, derfor har det været nødvendigt at øge budgettet.

Der er sat 500.000 kr. af til opkvalificering og efteruddannelse til personalet på handicap- og ældreområdet.

6,7 millioner er afsat til helårs drift af Ippiarsuk. Der er flere ældre og derfor udvides demens indsatsen med en enkelt medarbejder.

Indsatsen med rehabilitering er øget med 2 medarbejdere på ældreområdet. Indsatsen på forebyggende indsats området styrkes, for at opnå et bedre ældre liv.

Plejehjems bygning i Paamiut op startes i år, halvdelen finansieres af Selvstyret og halvdelen af kommunen. Projektmidler til et plejehjem i Tasiilaq afsættes. Der bliver mulighed for dagaktiviteter.

* 1. Foreløbig status på borgerinddragelse og høringssvar

Der er nu blevet afholdt borgermøder i alle kommunens byer. Borgermøderne var velbesøgt af borgerne, hvor forvaltningen fik mange gode input. Input er nu samlet og kategoriseret efter emner. De kategoriserede inputs er afleveret til Sektorplanens projektgruppe, der nu i gang med at etablere arbejdsgrupper til det videre forløb.

Grethe H. Nielsen takker Ældrerådsmedlemmerne for deres store hjælp i forbindelse med afholdelse af borgermøderne.

* 1. Alderspension

Der er en ny Inatsisartutlov vedrørende alderspension gældende fra 1. januar 2016. Pensionsalderen er 65 år nu og forhøjes til 66 år den 1. januar 2017 og 67 år den 1. januar 2021. Der er dog mulighed for dispensation på grund af nedslidt krop og nedsat funktion.

Der er flere ting, der er ændret i den nye lov:

* Der gives et grundbeløb og tillæg til pensionen. Selvstyret har et beregningssystem til beregning af dette.
* Der er mulighed for at søge om en billet til en rejse i tilfælde af alvorlig sygdom og/eller død for nære pårørende. Billetten skal ikke betales tilbage.
* Man har som pensionist lov til at have en individuel indkomst op til 221.111kr.
* Der tages udgangspunkt i den aktuelle indkomst

Der er fra forvaltningen af sendt breve til de personer, der ikke før har fået bevilliget pension. I brevet er der informationer om pension og vedlagt et ansøgningsskema.

Kopi af breve, der tilsendes borgere på alderspensionsområdet, skal tilsendes ældrerådsmedlemmerne.

* 1. Information om rådighedsbestemte tillæg

Kommunalbestyrelsen har fastsat et rådighedsbeløb på:

* 6.000 kr. for enlige
* 9.000 kr. for par

Pensionister kan søge om tillæg, hvis rådighedsbeløbet er mindre end det fastsatte beløb efter at alle faste udgifter er betalt. Det er pensionistens eget ansvar at søge om et eventuelt tillæg.

1. Evt.

Jakob ville høre om muligheden for et fysisk møde. Forvaltningen undersøger om et fysisk møde kan afholdes i forbindelse med færdiggørelsen af Sektorplanen. Mulighed for et fysisk møde skal behandles i Udvalget for Velfærd, Arbejdsmarked og Erhverv før Ældrerådet kan få besked om muligheden for det.

Jakob Thorsen meddelte, at der er nytårskur for ældre samt borgere med handicap den 14. januar 2016 i Paamiut.

Det næste møde for Ældrerådet bliver medio februar 2016.